5 แพร่ง (2552)

## **หลาวชะโอน**

* **ผู้กำกับ :** ปวีณ ภูริจิตปัญญา
* **เรื่องย่อ :** สำหรับ เป้ (จิรายุ ละอองมณี) เด็กชายวัย 14 ปี เรื่องของกรรมเป็นเรื่องเชยสุดๆ เขาลงมือปาหินใส่รถกระบะแถวบ้านเพียงเพราะอยากได้โทรศัพท์เคลื่อนที่เครื่องใหม่ เมื่อเหยื่อเสียชีวิต คุณแม่พา เป้ หนีไปบวชในวัดป่าห่างไกล ภายใต้ผ้าเหลือง เป้ พ้นจากเงื้อมมือกฎหมาย แต่กลับตกอยู่ในเงาของมืออีกมือหนึ่ง มันเอื้อมเข้ามาหาเขาช้าๆ ทว่าไม่หยุดยั้งและไม่รู้จักคำว่าให้อภัย
* **นักแสดงนำ :**

## **ห้องเตียงรวม**

* **ผู้กำกับ :** วิสูตร พูลวรลักษณ์
* **เรื่องย่อ :** หนุ่มทะเล้นขี้เล่นคนหนึ่ง (วรเวช ดานุวงศ์) ประสบอุบัติเหตุรถจักรยานยนต์คว่ำจนขาหักทั้ง 2 ข้าง จากห้องฉุกเฉินเขาถูกย้ายไปสู่ห้องเตียงรวม ทั้งๆ ที่อยากนอนห้องพิเศษ และในห้องรวมนี้ คนไข้เตียงติดกับชายหนุ่มเป็นร่างไร้สติของชายชราอาการสาหัสที่นอนรอวันปิดอ็อกซิเจนมาแล้วร่วมเดือน แต่เหมือนกับจะรู้ว่าเพื่อนหนุ่มหน้าใหม่เป็นคนขี้กลัว คืนนั้นชายแก่จึงลุกขึ้นมาเยี่ยมเขาถึงข้างเตียง
* **นักแสดงนำ :**

## **Backpacker**

* **ผู้กำกับ :** ทรงยศ สุขมากอนันต์
* **เรื่องย่อ :** คู่รักญี่ปุ่นคู่หนึ่งฉลองเรียนจบด้วยการแบกกระเป๋าตะลุยเมืองไทย ขากลับจากสมุยพวกเขาใช้วิธีโบกรถเข้ากรุงเทพฯ แต่โบกไม่ได้สักคัน หนุ่มญี่ปุ่นตัดสินใจใช้ธนบัตร 1 พันบาทเป็นรางวัลล่อ รถพ่วงคันหนึ่งจึงจอดรับ โชคร้ายที่สิ่งที่ซ่อนอยู่หลังตู้คอนเทนเนอร์และใบหน้ายิ้มแย้มของคนขับกับเจ้าเด็กรถ (ชาลี ไตรรัตน์) เป็นบางสิ่งบางอย่างที่จะทำให้อะดรีนาลินของทุกคนต้องคลั่ง
* **นักแสดงนำ :**

## **รถมือสอง**

* **ผู้กำกับ :** ภาคภูมิ วงศ์ภูมิ
* **เรื่องย่อ :** คนมีประวัติ รถก็มีประวัติ ยิ่งถ้าเป็นรถมือสอง ประวัติศาสตร์ของแต่ละคันอาจไม่ใช่สิ่งที่เจ้าของใหม่อยากรู้ กลางดึกสงัดหลังเต็นท์ปิด นุช (นิโคล เทริโอ) เจ้าของเต็นท์รถมือสองขนาดใหญ่ย่านชานเมืองพบว่าลูกชายของเธอหายตัวไป ท่ามกลางแถวรถนับร้อยคัน เทปกล้องวงจรปิดจับภาพได้ว่าลูกของเธอแอบเข้าไปเล่นในรถคันหนึ่งที่เธอเพิ่งรับซื้อมา แล้วไม่กลับออกมาอีกเลย
* **นักแสดงนำ :**

* **นักแสดงรับเชิญ :**
	+ **กรุณา มอริส – ผี**

## **คนกอง**

* **ผู้กำกับ :** บรรจง ปิสัญธนะกูล
* **เรื่องย่อ :** เต๋อ (ณัฏฐพงษ์ ชาติพงศ์) เผือก (พงศธร จงวิลาส) ชิน (วิวัฒน์ คงราศี) และ เอ (กันตพัฒน์ เพิ่มพูนพัชรสุข) เป็นนักสร้างภาพยนตร์ผีที่ถ่ายทำมาจนเหลือเพียง 2 ช็อตสุดท้าย แต่แล้วนักแสดงสาวหน้าใหม่ที่รับบทเป็นผีเกิดหัวใจวายตายกลางกองถ่าย ซวยสุดยอดที่ก่อนหน้านั้น เผือก ดันไปเสร่อทำเท่สอนเธอว่า เดอะ โชว์ มัสต์ โก ออน เธอจึงกลับมาแสดงต่อ ทั้งสี่จึงต้องถ่ายภาพยนตร์ผีที่มีผีเล่นเป็นผีให้จบให้จงได้ โดยห้ามไม่ให้ พี่ช่า (มาช่า วัฒนพานิช) นางเอกของเรื่องรู้ความจริงเป็นอันขาด
* **นักแสดงนำ :**

## **เกร็ด**

* ผู้สร้างได้รับแรงบันดาลใจในการเขียนบทภาพยนตร์มาจากประเด็นข่าวหน้า 1 ตามหน้าหนังสือพิมพ์

* แนวคิดของตอน หลาวชะโอน มาจากความต้องการทำหนังผีที่หลากหลาย ให้ดูเป็นทางการ์ตูนจัด ๆ มีแนวทางในการเล่าเรื่องเยอะ ๆ มีการสร้างภาพเทคนิคพิเศษเข้ามาเกี่ยวข้อง และทดลองทำหนังผีที่เป็นแนวดราม่า

* เก้า - จิรายุ ละอองมณี ที่รับบท เป้ ในตอน หลาวชะโอน และ เร แม๊คโดแนลด์ได้รับบทเป็นพระเป็นครั้งแรกในชีวิต ต่างก็ยอมโกนศีรษะจริงเพื่อความสมจริง

* ตอน หลาวชะโอน ถ่ายทำกันในวัดกลางป่าที่จังหวัดกาญจนบุรี โดยต้องเดินจากถนนไปไกลเกือบ 3 กิโลเมตร และต้องเลาะห้วยอย่างยากลำบากกว่าจะถึงถ้ำที่ใช้ถ่ายทำ

* ฉากในเรื่องของการหลอกผี ต้องการให้เหมือนในหนังผีโบราณ ที่จะดูไม่ตัดต่อเยอะ แทบจะไม่มีคัตเลย โดยนักแสดงไม่เห็นตัวผีต้องจินตนาการว่ามีผี แล้วจึงมาใส่ซีจีภายหลัง ตอนหลาวชะโอน ใช้เวลาถ่ายทำราว 7-8 วัน

* ตอน "ห้องเตียงรวม" มีผู้กำกับคือ วิสูตร พูลวรลักษณ์ ที่เป็นผลงานการกำกับการแสดงครั้งแรกเมื่ออายุ 50 กว่าๆ ด้วยเหตุผลที่ว่า ยงยุทธ ทองกองทุนประสบอุบัติเหตุ ทางคุณจิระ มะลิกุลและผู้กำกับจีทีเอชจึงขอร้องให้มากำกับสักเรื่อง

* ตอน "ห้องเตียงรวม" มีอยู่ 141 ช็อต ใช้เวลาถ่ายทำ 2-3 วัน ถ่ายตั้งแต่ 6 โมงเช้าถึงตี 2 โดยในวันถ่ายทำ คุณจิระมาช่วยถ่ายกล้อง 2 และได้ ย้ง ทรงยศ ถ่ายภาพนิ่ง และเอส คมกฤษ มาช่วยเป็นแอ็กติงโค้ชให้นักแสดง

* ตอน Backpacker เป็นตอนที่เน้นให้มีเนื้อเรื่องมีทิศทางไปทางทริลเลอร์ ใช้เวลาถ่ายทำ 7 วัน และสาเหตุการเลือกแบ็กแพ็กเกอร์เป็นคนญี่ปุ่น เดิมทรงยศคิดว่าถ้าเป็นฝรั่งจะเห็นชัดเจนกว่า แต่ต้องการให้ภาพรวมเป็นเอเชียทั้งหมด จึงลงมาที่ประเทศญี่ปุ่นที่เขาเจริญกว่าเรา

* เต๊นท์ที่ถ่ายทำในตอนรถมือสอง ถ่ายที่กาญจนาภิเษก และรถพัง ๆ กว่า 50 คันในเรื่องก็ได้มาจากสถานีตำรวจที่ชนคนตาย ที่จอดทิ้งไว้ แต่หมอประจำสถานีตำรวจก็ทำพิธีให้ สำหรับฉากผีติดล้อ มีที่มาจากข่าวตามหน้าหนังสือพิมพ์ที่เด็กโดนรถกระบะทับ

* จากกระแสตอบรับที่ดีของตอนคนกลาง ใน *สี่แพร่ง (2551)* แฟน ๆ อยากให้ทั้ง 4 คนกลับมาร่วมแสดงกันอีก จึงได้คิดเนื้อเรื่องใหม่ขึ้นมา โดยตัวละคร 4 คนไม่เกี่ยวข้องกับตัวละครในตอนคนกลาง และก็ไม่ใช่ภาคต่อหรือภาคก่อน แต่นิสัยเหมือนเดิม

* ส่วนฉากกับชุดในตอนคนกอง มีเนื้อหาเกี่ยวเนื่องกับเรื่อง *แฝด (2550)* คือเป็นเรื่อง *แฝด ภาค 2* ที่มีฉากหลังและชุดของมาช่าในเรื่องแฝด โดยผู้เขียนจับทางในเรื่องกระแสตอบรับที่ดีได้ในเรื่องการเสียดสีล้อเลียนให้เพิ่มมากขึ้น เหมือนล้อเลียนในแง่การทำหนังผี เหมือนเป็นการอำตัวเอง อำการทำหนัง อำการคิดหนัง

* ภาพยนตร์เรื่องนี้เปิดตัววันแรกด้วยรายได้ 15 ล้านบาท ถือเป็นสถิติใหม่ของภาพยนตร์ผีที่ฉายในเมืองไทย และยังทำรายได้มากกว่า *สี่แพร่ง (2551)* ถึง 2 เท่าตัว อีกทั้งยังเป็นภาพยนตร์ไทยเรื่องแรกของปีนี้ ที่ทำรายได้ในวันเปิดตัวเท่ากับภาพยนตร์ฮอลลีวูดเรื่อง *Transformers: Revenge of the Fallen*

## **วีดีโอ**

Teaser 5 แพร่งTrailer 5 แพร่งคนที่ฆ่าฉัน (Ost. 5 แพร่ง)NOLOGOเบื้องหลัง 5 แพร่ง (1)ตอน หลาวชะโอนเบื้องหลัง 5 แพร่ง (2)ตอน ห้องเตียงรวมเบื้องหลัง 5 แพร่ง (3)ตอน Backpackerเบื้องหลัง 5 แพร่ง (4)ตอน รถมือสองเบื้องหลัง 5 แพร่ง (5)ตอน คนกองนับฉากตาย 5 แพร่ง (Spoil)